124. குறுகிய மவ்விற்கு மாய்தக்குங் காலே. (44) () குறுகிய மவ்விற்கும் ஆய்தக்கும் கால் ஏ. பவாநந்தர் உரை பதவுரை குறுகிய மவ்விற்கும் = மகரக் குறுக்கத்திற்கும்,  குறுகிய ஆய்தக்கும் = ஆய்தக் குறுக்கத்திற்கும்,  கால் = தனித்தனிக் கால் மாத்திரை அளவாம். பொழிப்புரை மகரக் குறுக்கத்திற்கும், ஆய்தக் குறுக்கத்திற்கும் தனித்தனி கால்மாத்திரை அளவாம். குறுகிய - தன்னளவிற் குறைந்த. ஆய்தத்திற்கும் எனற்பாலது ஆய்தக்கும் என அத்துச்சாரியை இன்சாரியை பெறாது வந்தது. 125. விளியிசை புலம்பல் விற்கையின் மிகுமே. (45) () விளி இசை புலம்பல் விற்கையில் மிகும் ஏ.